ANEXĂ nr.1

La Hotărârea nr.___/_________2006

REGULAMENTUL

DE ORGANIZARE ŞI FUNCŢIONARE A

TEATRULUI MAGHIAR  DE STAT „CSIKY GERGELY” DIN TIMIŞOARA

CAPITOULUL I.

DISPOZIŢII GENERALE

Articolul 1.

Prezentul Regulament stabileşte normele de organizare şi funcţionare a Teatrului Maghiar de Stat

„Csiky Gergely” Timişoara, denumit în continuare teatru.

Articolul 2.

Denumirea, sediul şi funcţionarea teatrului

(1) Denumirea teatrului este TEATRUL Maghiar de Stat „Csiky Gergely” din TIMIŞOARA. Sediul este

în Timişoara, str. Mărăşeşti nr.2, cod poştal 300086.

(2) Teatrul se află sub autoritatea administrativă a Consiliului Local al Municipiului Timişoara.

(3) Teatrul a fost înfiinţat prin Hotărârea Consiliului de Miniştri nr. 1853 din 09.12.1957 şi

funcţionează în condiţiile legii ca instituţie publică de cultură de interes municipal, cu personalitate juridică proprie.

(4) Teatrul Maghiar de stat „Csiky Gergely” din Timişoara este un teatru de repertoriu.

Articolul 3.

Structura organizatorică

(1) Structura organizatorică, numărul de personal şi bugetul se aprobă prin hotărâre a Consiliului

Local al Municipiului Timişoara, în raport cu obligaţiile sau cu programele stabilite, astfel încât

să se asigure îndeplinirea în mod corespunzător a atribuţiilor şi activităţilor specifice.

(2) Structura organizatorică a teatrului este reprezentată prin Organigramă şi cuprinde compartimente, birouri şi servicii, care pot fi:

a.) de conducere;

b.) de specialitate;

c.) funcţionale.

I.  S T R U C T U R A  O R G A N I Z A T O R I C Ã:
Art.1. Teatrul Maghiar de Stat “Csiky Gergely” funcţionează pe baza următoarei structuri organizatorice:
Conducere

Compartiment  consultanţă artistică

Compartiment juridic, resurse umane

Compartiment secretariat

Serviciul financiar 

Compartiment marketing-dezvoltare artistică

Compartiment creaţie artistică 

Serviciul de producţie – ateliere

Serviciul de specialitate tehnic scenă

II.  STRUCTURa ORGANIZATORICA:
A. Conducerea:
Conducerea Teatrului Maghiar de Stat “Csiky Gergely” este asigurată de:

un director cu conducere şi răspundere unică

un director adjunct 

un economist-contabil şef

B. Compartiment consultanţă artistică 
consultant artistic

secretar literar

referent literar

C. Compartiment dezvoltare artistică

secretar public relations

referent secretar artistic

impresar artistic

referent- vânzător bilete

redactor

D. Compartimentul creaţie artistică

regizor artistic

pictor scenograf

artist plastic

regizor scena culise

actori

actori mănuitori păpuşi

actori- studii medii

actori mănuitori păpuşi – studii medii

operator lumini

operator sunet

maestru sunet

maestru lumini

maestru de studii

E. Compartiment juridic, Resurse umane

consilier juridic

referent

F. Compartiment secretariat

Referent - secretar

G. compartiment financiar

contabil

referent- casier

referent – achiziţioner

referent- financiar

magazioner

şofer- minibus

H. Serviciul de producţie – ateliere

şef producţie

croitor îmbrăcăminte

cizmar

muncitor- calificaţi

muncitor îngrijitoare

I. Serviciul de specialitate tehnic scenă

şef serviciu – secretar platou

muncitor deservire scenă

electrician iluminat scenă

macheor – peruchier

recuziter

costumier

controlor bilete

garderobiera

plasatoare

supraveghetor sală

CAPITOLUL II.

ATRIBUŢII ŞI ACTIVITĂŢI SPECIFICE

Articolul 4.

Atribuţii

Teatrul îndeplineşte următoarele atribuţii:

a) promovează cultura teatrală pentru publicul de teatru, în general, şi pentru minoritatea maghiară şi  publicul de expresie maghiară, în special;

b) promovează prin mijloace specifice artei teatrale valorile dramaturgiei universale şi autohtone, precum şi valorile culturii maghiare din România;

c) promovează cunoaşterea fenomenului artistic din România în ţară şi străinătate;

d) contribuie la răspândirea şi dezvoltarea valorilor artistice autentice.

Articolul 5.

Activităţi

(1) În conformitate cu atribuţiile prevăzute la art. 4, teatrul îndeplineşte următoarele activităţi şi

acţiuni specifice:

a.) realizează spectacole de teatru profesionist atât pentru persoanele aparţinând minorităţii

maghiare cât şi pentru alţi spectatori asigură montarea de spectacole de diverse facturi,

pentru toate categoriile de spectatori;

b.) organizează şi participă la evenimente şi acţiuni cultural artistice;

c.) colaborează şi realizează proiecte comune cu artişti şi instituţii din ţară şi străinătate;

d.) participă la turnee, festivaluri şi alte manifestări artistice organizate în ţară şi străinătate.

(2) După caz, în desfăşurarea activităţilor prevăzute la alin. (1), teatrul poate pune la dispoziţia

spectatorilor interesaţi servicii de traducere simultană în limba română.

(3) După necesităţi, în desfăşurarea activităţilor şi acţiunilor specifice din alin.(1), teatrul îndeplineşte şi activitate de transport rutier în cont propriu.

CAPITOLUL III.

CONDUCEREA, ORGANIZAREA ŞI PERSONALUL

Articolul 6.

Directorul

(1) Directorul asigură conducerea executivă şi răspunde de buna funcţionare şi îndeplinirea atribuţiilor şi activităţilor specifice stabilite potrivit capitolului II.

(2) Directorul reprezintă teatrul în relaţiile cu autorităţile şi instituţiile publice, cu persoanele juridice şi fizice din ţară şi străinătate.

(3) Directorul îndeplineşte, în condiţiile legii, următoarele atribuţii principale:

a.) răspunde de elaborarea şi ducerea la îndeplinire a strategiei artistice, în activitatea curentă şi în perspectivă;

b.) asigură organizarea, conducerea şi dezvoltarea activităţii instituţiei, precum şi administrarea mijloacelor materiale şi băneşti de care aceasta dispune, cu respectarea dispoziţiilor legale în vigoare şi în conformitate cu prevederile Regulamentului de organizare şi funcţionare;

c.) asigură elaborarea programului anual de activitate, îl supune spre aprobare Consiliului de Administraţie şi ia măsurile ce se impun pentru realizarea acestuia;

d.) urmăreşte şi răspunde de îndeplinirea obiectivelor şi criteriilor de performanţă cuprinse în Contractul de management, respectiv în anexele acestuia încheiate cu primarul municipiului, principalul ordonator de credite, în raport cu obligaţiile şi programele stabilite;

e.) exercită funcţia de ordonator de credite, acţionează pentru îndeplinirea prevederilor bugetului anual de venituri şi cheltuieli al instituţiei;

f.) răspunde de întocmirea proiectului de buget şi a contului de încheiere a exerciţiului bugetar ale teatrului, şi le supune aprobării Consiliului de Administraţie, respectiv Consiliului Local al Municipiului Timişoara;

g.) elaborează şi supune spre avizare Consiliului de Administraţie şi spre aprobare Consiliului Local al Municipiului Timişoara Organigrama şi Statul de funcţii;

h.) propune spre avizare Consiliului de Administraţie, şi spre aprobare Consiliului Local al Municipiului Timişoara modificări ale Regulamentului de Organizare şi Funcţionare;

i.) propune spre aprobare Consiliului de Administraţie Regulamentul de Ordine Interioară al teatrului;

j.) aprobă fişele de post pentru personalul salariat, întocmite conform prevederilor legale de către şefii de servicii, birouri sau de compartimente;

k.) urmăreşte şi răspunde de îndeplinirea atribuţiilor stabilite, coordonează şi controlează activitatea personalului angajat, precum şi a colaboratorilor;

l.) realizează selectarea, angajarea, încadrarea, promovarea, sancţionarea şi desfacerea contractului de muncă ale personalului salariat, cu respectarea prevederilor legale;

m.) coordonează evaluarea personalului salariat, conform legii;

n.) alte atribuţii stabilite de lege.

(4) În exercitarea atribuţiilor sale directorul emite dispoziţii.

Articolul 7

Consiliul de Administraţie

(1) În cadrul teatrului funcţionează Consiliul Administrativ, cu rol consultativ, este numit prin decizia directorului şi este format din cinci membri, dintre care:

a) preşedinte – directorul

b) membri:

· reprezentatntul autorităţii tutelare, propus de aceasta

· directorul artistic, consultant artistic

· directorul adjunct

· contabilul şef

· consiliuerul juridic

· delegatul sindicatului reprezentativ, propus de acesta.

(3) Consiliul Administrativ se întruneşte ori de câte ori este nevoie pentru îndeplinirea atribuţiilor sale la convocarea preşedintelui sau la cererea a cel puţin trei membri ai Consiliului. La lucrările Consiliului de Administraţie poate participa fără drept de vot persoana din cadrul aparatului propriu al Primăriei Municipiului Timişoara care răspunde de activitatea instituţiei culturale;

(4) Consiliul de Administraţie se întruneşte în mod valabil în prezenţa tuturor membrilor săi.

(5) În exercitarea atribuţiilor sale, Consiliul de Administraţie adoptă hotărâri cu votul majorităţii

membrilor săi;

(6) Consiliul de Administraţie îndeplineşte următoarele atribuţii:

a) aprobă proiectele bugetului propriu şi al contului de încheiere a exerciţiului bugetar;

b) aprobă Regulamentul de Ordine Interioară al teatrului, la propunerea directorului;

d) propune Consiliului Local înstrăinarea mijloacelor fixe din patrimoniu, altele decât bunurile imobile, precum şi asupra concesionării sau închirierii de bunuri prin licitaţie publică, organizată în condiţiile legii;

e) formulează şi fundamentează propuneri de sancţionare disciplinară a directorului către Consiliul Local al Municipiului Timişoara;

f) urmăreşte realizarea programului anual de activitate;

g) avizează propunerile de modificare ale Regulamentului de Organizare şi Funcţionare, formulate de director;

h) formulează propuneri pentru îmbunătăţirea activităţii, pe care le prezintă Consiliului Local al Municipiului Timişoara;

i) dezbate modificarea structurii organizatorice, a organigramei şi statului de funcţii;

j) alte atribuţii stabilite de lege.

Articolul 8

Consiliul Artistic

(1) În cadrul teatrului funcţionează Consiliul Artistic ca organ de specialitate cu rol consultativ înfiinţat prin decizia directorului, cu următoarele atribuţii:

a.) formulează propuneri privind strategia culturală a instituţiei, a programelor şi proiectelor culturale;

b.) avizează proiectul de repertoriu al teatrului;

c.) vizionează repetiţiile spectacolelor în pregătire, face evaluarea calităţii acestora;

d.) urmăreşte şi analizează activitatea artistică din teatru, semnalând conducerii instituţiei problemele constatate;

e.) evaluează proiectele artistice ce au fost desfăşurate, analizând nivelul de performanţă artistică dobândită şi formulând, după caz, propuneri de îmbunătăţire a activităţii;

f.) acordă la solicitare asistenţă de specialitate în domeniul de activitate al instituţiei;

g.) îndeplineşte alte atribuţii stabilite de organele de conducere ale instituţiei.

(2) Consiliul Artistic este format dintr-un număr de 7 – 9 membri, stabiliţi prin deciyia directorului, persoane de specialitate artistică, atât din compartimentul artistic al instituţiei, cât şi din viaţa culturală locală. La prima şedinţă Consiliul Artistic alege din rândul membrilor săi un preşedinte şi un secretar.

(3) Consiliul Artistic se întruneşte ori de câte ori este nevoie la convocarea preşedintelui său ori a directorului teatrului.

Articolul 9.

Organizarea

(1) Organizarea instituţiei, structura organizatorică şi numărul de posturi sunt stabilite prin organigramă, stat de funcţii, respectiv Regulamentul de organizare şi funcţionare, aprobate de Consiliul Local al Municipiului Timişoara.

(2) Atribuţiile corespunzătoare compartimentelor funcţionale sunt cele stabilite prin Regulamentul de Ordine Interioară.

(3) Atribuţiile corespunzătoare funcţiilor se stabilesc prin fişele posturilor aprobate de director.

Articolul 10.

Personalul

(1) Personalul este structurat în: personal de conducere, de execuţie-  propriu zisă şi execuţie de specialitate 

(2) Angajarea directorilor se face în urma unor concursuri de proiecte de management, pe baza unui concurs de proiecte de management, prin contract de management conform prevederilor Ordonanţei Guvernului nr. 26/2005.

(3) Eliberarea din funcţie şi sancţionarea disciplinară a directorului se face prin hotărârea Consiliului Local al Municipiului Timişoara, la propunerea motivată a Primarului sau a Consiliului administrativ, pe baza unei anchete administrative.

(4) Angajarea personalului se face cu contract de muncă pe perioadă nedeterminată, excepţie poate constitui personalul încadrat în funcţii de specialitate artistică sau tehnică conform prevederilor Legii 504/2004.

(5) Prevederile legale privind organizarea şi desfăşurarea examenului sau concursului pentru angajarea personalului se aplică, în mod corespunzător, şi în situaţiile de promovare în funcţie, grad sau treaptă superioară.

(6) Acordarea drepturilor băneşti sau de altă natură se face în raport cu funcţia şi pregătirea rofesională, în condiţiile şi cu respectarea Codului Muncii, a H.G. nr. 281/1993, a Legii 154/1998 şi a criteriilor şi normelor de evaluare a performanţelor profesionale aprobată prin H.G. nr. 125/1999, cu încadrarea în resursele financiare aprobate prin bugetul propriu.

(7) Personalul are obligaţia să îşi realizeze sarcinile în conformitate cu fişa postului, să respecte disciplina şi normele de comportament şi totodată să-şi acorde sprijin şi să se suplinească în serviciu pentru îndeplinirea în bune condiţii a atribuţiilor profesionale.

(8) Normele interne de funcţionare se stabilesc prin Regulamentul de Ordine Interioară.

(9 ) În activitatea sa de conducere Directorul are ca , colaborator un Director Adjunct şi contabil şef
a) Directorul adjunct – subordonat direct directorului - are în subordine directă următoarele  compartimente: compartimentul producţie-ateliere, serviciul tehnic scenă, 

b) Contabilul şef: - subordonat directorului asigură  şi răspunde de buna gospodărire a tuturor mijloacelor economico-financiare ale instituţiei.

Articolul 11

Atribuţiile compartimentelor şi subordonarea lor

1. Serviciul de Producţie - Ateliere în Teatrul Maghiar de Stat “Csiky Gergely” este subordonat directorului-adjunct 

· asigură fabricarea şi întreţinerea decorurilor şi al costumelor, a recuzitei şi a decoraţiilor scenice, muncile de întreţinere şi reparaţii, transport şi manipulare de bunuri.
2. Compartimentul Financiar în Teatrul Maghiar de Stat “Csiky Gergely” este subordonat contabilului şef. 

· asigură întocmirea la timp şi în conformitate cu dispoziţiile legale a tuturor documentelor din circuitul financiar-contabil, achiziţionarea, recepţionarea şi păstrarea bunurilor achiziţionate

3. Compartimentul secretariat în Teatrul Maghiar de Stat “Csiky Gergely” este direct subordonat direct directorului

· înregistrarea, arhivarea tuturor documentelor oficiale adresate instituţiei precum şi documentele din circuitul intern.

4. Compartiment juridic – resurse umane - este subordonat directorului.
· Prin consilierul juridic se asigură legalitatea tuturor documentelor emise de către compartimentele funcţionale. 

· Prin referentul resurse umane se asigură îndeplinirea prevederilor legale în organizarea şi desfăşurarea concursurilor pentru angajarea şi promovarea în funcţii a salariaţilor precum şi în adoptarea deciziilor de desfacere a contractelor de muncă, 

5. Compartimentul creaţie artistică – conducătorul compartimentului este consultantul artistic  fiind subordonat directorului, 

· Constituie punte de legătură între compartimentul dezvoltare aritstică şi compartimentul de creaţie artistică

6. Compartimentul marketing – dezvoltare artistică intră în subordinea directorului. 

· întocmeşte studiile de prospectare a cerinţelor “pieţii culturale”, efectuate , adună informaţii de care urmează a se ţine seama la elaborarea programelor cultural artistice ale instituţiei

· asigură activitatea de impresariat-organizare – difuzare spectacole

7. Compartimentul de creaţie artistică este subordonat direct directorului. Acest compartiment este compus din artişi creatori (regizor, scenograf, compozitor), artişti interpreţi (actori, artişti instrumentişti), specialişti: sunet, lumini, şi regizorul tehnicş

· Realizează spectacolul de teatru într-un proces de creaţie individual-colectivă. 

8. Serviciul de specialitate - tehnic scenă este subordonat direct directorului adjunct prin secretarul de platou, şef servici 
· asigură asistenţa muncii de creaţie, sunt partenerii responsabili ai celor din compartimentul de specialitate artistică.

CAPITOLUL IV

PATRIMONIUL ŞI BUGETUL

Articolul 11.

Patrimoniul

(1) Patrimoniul teatrului este constituit din mijloace fixe şi obiecte de inventar.

(2) Teatrul poate primi în administrare sau folosinţă şi bunuri mobile şi imobile din domeniul public

sau privat, în condiţiile legii.

Articolul 12.

Bugetul şi finanţarea cheltuielilor.

(1) Bugetul propriu se aprobă prin hotărâre a Consiliului Local al Municipiului Timişoara.

(2) Finanţarea se face de la bugetul Consiliului Local al Municipiului Timişoara în conformitate cu

obiectivele şi programele stabilite, precum şi, în funcţie de proiecte, din alte fonduri publice şi din venituri extrabugetare, inclusiv donaţii şi sponsorizări, în condiţiile şi cu respectarea legii.

Articolul 13.

Contabilitatea

Teatrul are cont propriu, organizează şi conduce contabilitatea propriilor operaţiuni financiare, conform reglementărilor legale.

CAPITOLUL V.

DISPOZIŢII FINALE

Articolul 14.

Antetul. Ştampila

(1) În antetul teatrului se va folosi formula “Consiliul Local Timişoara – Teatrul Maghiar de Stat „Csiky Gergely”, sau, după caz, propoziţia „Teatrul Maghiar de Stat „Csiky Gergely” Timişoara este o instituţie publică de cultură subvenţionată de Consiliul Local al Municipiului Timişoara.”

(2) Ştampila va cuprinde inscripţia „Consiliul Local al Municipiului Timişoara – Teatrul Maghiar de Stat „Csiky Gergely” Timişoara”.

Articolul 15.

Modificare

Modificarea şi completarea prevederilor prezentului Regulament se face prin hotărâre a Consiliului  Local al Municipiului Timişoara.

